**Reijo Petteri Siltala** (s. 17. tammikuuta 1978 Köyliö) on Janakkalan kunnanjohtaja. Hän on entinen Kokemäen kaupunginjohtaja ja seutukaupunkien varapuheenjohtaja. Siltala on työskennellyt myös Satakunnan maakunnan konserni- ja strategiavalmistelijana ja Satakunnan järjestöjen neuvottelukunnan puheenjohtajana.

Siltala on koulutukseltaan filosofian tohtori ja kasvatustieteen maisteri sekä eMBA. Hän on puoluepoliittisesti sitoutumaton.

Kuntajohtajana
--------------

Siltala valittiin Janakkalan kunnanjohtajaksi huhtikuussa 2020.  Hänen edeltäjänsä oli Tanja Matikainen.

Janakkalan valtuuston valitessa uutta kunnanjohtajaa Siltala sai 21 ääntä, Janakkalan talous- ja hallintojohtaja Jenni Jokela 11 ääntä ja Petrus Kukkonen yhden äänen. 

Maaseudun Sivistysliitto luovutti 2022 Siltalalle valtakunnallisen Kuntien ilopilkku -huomionosoituksen perusteina mm. positiivinen ja yhteistyökykyinen työote, henkilöstöläheisyys ja huumorintaju.

Siltala toimi Kokemäen kaupunginjohtajana vuodesta 2014 ja siirtyi yksityiselle sektorille talouden ja strategian asiantuntijatehtäviin elokuussa 2018. Kokemäellä hänen edeltäjänsä oli Markus Ojakoski ja seuraajansa Nina Kivi.. Ennen Kokemäen kaupunginjohtajan tehtävää Siltala oli hallintojohtajan virassa Köyliön kunnassa.

Väitöskirja
-----------

Siltala on suorittanut kasvatustieteen alaan kuuluvan tohtoritutkinnon. Aiheina olivat innovatiivisuus, innovaatiot ja yhteistoiminnallinen oppiminen.

Siltalan väitöstutkimuksen tulosten perusteella innovatiivisuus on monipuolista oppimista edellyttävää luovuutta, jolla on prosessiin tai tapahtumaan liittyviä positiivisia vaikutuksia käytännössä. Menestyksekkäissä innovaatioyrityksissä yhteistoiminnalliseen oppimiseen on pikemminkin ajauduttu kuin suoranaisesti pyritty. Yhteistoiminnallisen oppimisen voi katsoa olevan innovaatioyritykselle luonteenomaista.

Toisaalta Siltalan väitöskirjan tulokset osoittavat, että opettajan innovatiivisuus on yhteydessä erityisesti uudistushenkisyyteen ja uudistuksiin. Innovatiivisuus edellyttää monipuolista oppimista yksilöiltä ja yhteisöiltä. Tärkeää on opettajan jatkuva pyrkimys opetusmenetelmien uudistamiseen ja työ- ja opetustapojen yhdistelemiseen. Perusedellytyksenä on pedagoginen ammattitaito ja kekseliäisyys jokapäiväisessä työssä.

Teoksia
-------

* Siltala, Reijo; Taatila, Vesa, Alajääski, Jarkko: *Finnish teachers' views on innovative teaching*. Tampere: Tampereen yliopisto, 2014.
* Siltala, Reijo: *Innovatiivisuus ja yhteistoiminnallinen oppiminen liike-elämässä ja opetuksessa*. Turku: Turun yliopisto, 2010. ISBN 978-951-29-4333-3.
* Tenhunen Anu; Keskinen Soili & Siltala, Reijo: *Opetuksen innovaatiot ja innovatiivisuus opetuksessa*. Helsinki: Edita Publishing Oy, 2009. ISBN 978-952-227-251-5.

Lähteet
-------

1. ↑  Siltala, Reijo: Ansioluettelo (PDF) *siltala.info*. Viitattu 27.1.2014. [vanhentunut linkki]
2. ↑
3. ↑   (Arkistoitu – Internet Archive)
4. ↑  Siltala Kokemäen kaupunginjohtajaksi. (Arkistoitu – Internet Archive) Kuntalehti
5. ↑   (Arkistoitu – Internet Archive)
6. ↑  Satakuntaan nimettiin järjestöjen neuvottelukunta
7. ↑  Reijo Siltala: Toisen asteen koulutus veturina tulevaisuuden kunnassa. Oma tausta ja kaupunki.
8. ↑  Satakunnan Työ. Lehtiluukku (maksullinen)
9. 1 2
10. ↑
11. ↑
12. ↑  Reijo Siltala eroaa Kokemäen kaupunginjohtaja virasta. Satakunnan Kansa 10.4.2018, viitattu 10.4.2018 (Arkistoitu – Internet Archive)
13. ↑
14. ↑  Ylen uutiset
15. 1 2 3  Väitös[vanhentunut linkki]
16. 1 2 3  Reijo Siltala,Innovatiivisuus ja yhteistoiminnallinen oppiminen liike-elämässä ja opetuksessa, väitöskirja
17. ↑  Siltala, R. Taatila, V. & Alajääski, J. (2014). Finnish teachers' views on innovative teaching. In Virkajärvi, M. (eds.) 2014. Työn tulevaisuus. University of Tampere. Tampere, Finland, 280-297.